У ходзе візіту абмяркоўвалася будучыня не толькі двух інстытутаў, але і ў цэлым развіццё інфраструктуры якасці ў краіне. Прэмер-міністр даручыў Дзяржстандарту сумесна з Нацыянальнай акадэміяй навук, Дзяржаўным камітэтам па навуцы і тэхналогіях прапрацаваць пытанне пашырэння эталоннай базы. У прыватнасці, размова ішла аб стварэнні новых эталонаў, якія патрэбны для эксплуатацыі Беларускай атамнай электрастанцыі, а таксама эталонаў для нанаіндустрыі. Цяпер ёсць пакет эталонаў, якія забяспечваюць стварэнне атамнай станцыі, але гэтага недастаткова для забеспячэння яе эксплуатацыі. Таму прадугледжана стварэнне 6 новых эталонаў. Адна з найбольш складаных задач - стварэнне эталона патоку нейтронаў, які па патрабаваннях бяспекі павінен размяшчацца за межамі горада.